b'\n_START_ARTICLE_\nKomisija za peticije ter za \xc4\x8dlovekove pravice in enake mo\xc5\xbenosti Dr\xc5\xbeavnega zbora Republike Slovenije\n_START_PARAGRAPH_\nKomisija za peticije ter za \xc4\x8dlovekove pravice in enake mo\xc5\xbenosti je komisija Dr\xc5\xbeavnega zbora Republike Slovenije.\n_START_SECTION_\nDelovanje\n_START_PARAGRAPH_\n\xc2\xbbKomisija obravnava prito\xc5\xbebe in predloge dr\xc5\xbeavljanov, v katerih opozarjajo na dolo\xc4\x8dene probleme pri izvajanju zakonov in drugih aktov, obravnava prito\xc5\xbebe, ki se nana\xc5\xa1ajo na posami\xc4\x8dne zadeve in ukrepa pri pristojnih organih ter prou\xc4\x8duje pro\xc5\xa1nje, prito\xc5\xbebe in druge pobude splo\xc5\xa1nega pomena, ki jih po\xc5\xa1iljajo dr\xc5\xbeavljani dr\xc5\xbeavnemu zboru in drugim organom ter ugotavlja vzroke zanje. Hkrati komisija obve\xc5\xa1\xc4\x8da pristojna delovna telesa dr\xc5\xbeavnega zbora o pojavih, ki nastajajo pri uporabi zakonov in jim predlaga ustrezne ukrepe za u\xc4\x8dinkovito uresni\xc4\x8devanje pravic, dol\xc5\xbenosti in pravnih interesov dr\xc5\xbeavljanov. Spremlja in prou\xc4\x8duje tudi problematiko uresni\xc4\x8devanja \xc4\x8dlovekovih pravic in temeljnih svobo\xc5\xa1\xc4\x8din ter daje pobude in priporo\xc4\x8dila organom in pravnim osebam, spremlja in prou\xc4\x8duje vpra\xc5\xa1anja, ki se nana\xc5\xa1ajo na uresni\xc4\x8devanje politike enakih mo\xc5\xbenosti ter na izvajanje enakopravnega vklju\xc4\x8devanja \xc5\xbeensk in mo\xc5\xa1kih na vseh podro\xc4\x8djih dru\xc5\xbebenega \xc5\xbeivljenja in dela, spremlja uresni\xc4\x8devanje mednarodnih obveznosti Republike Slovenije, ki se nana\xc5\xa1ajo na \xc4\x8dlovekove pravice ter obravnava redna letna in posebna poro\xc4\x8dila varuha \xc4\x8dlovekovih pravic ter poro\xc4\x8dila drugih organov, ki poro\xc4\x8dajo dr\xc5\xbeavnemu zboru, kolikor se ta nana\xc5\xa1ajo na izvajanje in uresni\xc4\x8devanje \xc4\x8dlovekovih pravic in temeljnih svobo\xc5\xa1\xc4\x8din. Prav tako komisija za peticije ter za \xc4\x8dlovekove pravice in enake mo\xc5\xbenosti kot zainteresirano delovno telo obravnava predloge zakonov in drugih aktov, ki se nana\xc5\xa1ajo na \xc4\x8dlovekove pravice in temeljne svobo\xc5\xa1\xc4\x8dine ter zagotavljanje enakih mo\xc5\xbenosti.\xc2\xab'